VM i ishockey for kvinner 2022 (toppdivisjonen)

Toppdivisjonen i ishockey-VM for kvinner 2022 var det 24. verdensmesterskapet i ishockey for kvinner arrangert av Det internasjonale ishockeyforbundet (IIHF). Turneringen ble avholdt i Frederikshavn og Herning i Danmark fra 25. august til 4. september 2022. I toppdivisjonen deltok 10 lag fordelt på to grupper med fem lag hver der de fire beste i hver gruppe gikk videre til kvartfinale. Canada var regjerende verdensmestere.

Som følge av Russlands invasjon av Ukraina vedtok IIHF den 28. februar 2022 å utestenge det russiske landslaget («Russian Olympic Committee», ROC) fra verdensmesterskapet. Den 18. mars kunngjorde IIHF-rådet at Sverige (som rykket ned til 1. divisjon gruppe A i 2019) ville overta deres plass i mesterskapet.

Canada vant sin tolvte VM-tittel og sin andre tittel på tad etter å ha slått USA 2–1 i finalen. Canada ble dermed de første på kvinnesiden til å vinne både VM og OL i samme sesong. Tsjekkia ble historiske da de vant sin første bronsemedalje etter å ha slått Sveits 4–2 i bronsefinalen. Tsjekkerne hadde avansert til semifinalene etter at de stod for turneringens største skrell da de slo Finland etter forlengelse i kvartfinalen. USAs Taylor Heise ble kåret til turneringens mest verdifulle spiller (Most valuable player) og ble turneringens toppscorer med sine 18 målpoeng.

Finland, som spilte i finalen i 2019 og aldri har havnet lavere enn en 4. plass, hadde en skuffende turnering som finske medier omtalte som et «fiasko-VM». Etter at de tapte til tsjekkerne i kvartfinalen tapte de 0–1 etter straffeslagskonkurranse til Japan i kampen om 5. plassen. Finland endte på en historisk dårlig 6. plass som innebar at Finland for første gang siden OL i Sotsji i 2014 ikke hørte til blant verdens fire beste ishockeynasjoner på kvinnesiden. Finske medier spekulerte i sviktende lagånd i den finske troppen, delvist på grun av at Susanna Tapani forlot troppen midt i gruppespillet for å dra på bryllup.

Turneringen endte også skuffende for de danske vertene. På tross av å ha beseiret Ungarn ble oppgjøret mot Tyskland på gruppespillets siste dag en nedrykksfinale. Danskene ledet 2–1 med fem minutter igjen av kampen, og danskene ville sikre tilværelsen i toppdivisjonen med minst ett poeng. Etter at Laura Kluge utlignet til 2–2 ved tiden 55:49 kom danskene under stort tysk press og ett håndleddsskudd av Tanja Eisenschmid fra blålinjen gikk inn i mål med ett sekund igjen av kampen. Tyskerne vant kampen 3–2 og sikret sin plass i toppdivisjonen mens danskene rykket ned til 1. divisjon gruppe A.

Valg av vertsnasjon
Fra 1998 til 2010 ble det ikke blitt arrangert VM-turneringer i årene det ble avholdt Vinter-OL, og i 2014 til 2018 ble det ikke arrangert VM-turneringer for toppdivisjonen på grunn av OL. Et forslag om en endring til å arrangere VM også i OL-år ble presentert ved IIHFs årskongress i Riga den 5. juni 2021 og vedtatt ved IIHFs halvårlige kongress i Sankt Petersburg den 22. september 2021. Den 10. november 2021 ble Danmark valgt til vertsnasjon for turneringen.

Kontroverser

Utestengelsen av Russland og Hviterussland

Russlands invasjon av Ukraina den 24. februar 2022 ble møtt av fordømmelse og kritikk fra en rekke land, og hadde også ringvirkninger i ishockeyverdenen. I en uttalelse den 25. februar 2022 skriver Det internasjonale ishockeyforbundet (IIHF) at de fordømte bruken av militær makt og uttrykte sympati til «Ukraina og den ukrainske ishockeyfamilien». Samtidig innkalte IIHF-rådet til et ekstraordinært møte den 28. februar for å diskutere konfliktens påvirkning på IIHFs kommende turneringer. Russlands kvinnelandslag (som «ROC») var kvalifiserte til VM 2022.

Kvelden den 28. februar vedtok IIHF å utestenge alle russiske og hviterussiske klubber og landslag fra IIHF-turneringer på ubestemt tid, hvilket betød at landene ikke kunne delta i verdensmesterskapet. I pressemeldingen sa IIHF-president Luc Tardif følgende:

Den 18. mars kunngjorde IIHF-rådet at Sverige (som hadde rykket ned til 1. divisjon gruppe A i 2019) ville overta ROCs plass i mesterskapet.

Arenaer

Kvalifisering

Turneringsformat
Turneringsformatet ble introdusert i 2019.

Spilleformat 
I gruppespillet ble de ti lagene inndelt i to grupper med fem lag i hver. Disse skulle spille en round robin på syv gruppespillskamper mot på forhånd kjente motstandere. I gruppe A spilte de fem høyest rangerte lagene om seedingen til sluttspillet ettersom de var direkte kvalifisert til kvartfinalene. I gruppe B skulle de resterende fem lagene spille om de siste tre kvartfinaleplassene i hver gruppe avanserte til kvartfinalene. Opprinnelig skulle de to lagene som samlet sett opnådde de dårligste plasseringene i mesterskapet rykke ned til 1. divisjon gruppe A for 2023, mens de to best plasserte lagene i 1. divisjon gruppe A rykket opp til toppdivisjonen for 2023. På grunn av ROCs utestengelse rykker kun det dårligst plasserte laget ned til 1. divisjon.

Kvartfinalene spilles på tvers av gruppene således: A1 mot B3, A2 mot B2, A3 mot B1 og A4 mot A5). I semifinalene skal det best rangerte laget spille mot det lavest rangerte laget, mens den nest best rangerte semifinalisten skal spille mot det tredje best rangerte laget. Kriteriene for rangeringen er som følger: 1) plassering i gruppen, 2) antall poeng i gruppespillet, 3) målforskjell, 4) antall scorede mål, 5) rangering på IIHFs verdensranking innen turneringen. Vinnerne av semifinalene avanserer til finalen mens taperne av semifinalenes spiller om bronse.

Poengsystem 
I alle kampene ble poengene utdelt som følger:

 3 poeng for seier i ordinær tid
 2 poeng for seier i overtid eller etter straffeslagskonkurranse
 1 poeng for tap i overtid eller etter straffeslagkonkurranse
 0 poeng for tap

Prosedyrer ved poenglikhet
Poengsystemet tillater ikke at en kamp ender uavgjørt. Hvis to lag har like mange poeng vil deres plassering avgjøres av deres innbyrdes oppgjør og vinneren av denne rangeret øverst.

Ved poenglikhet mellom to eller flere lag vil deres plassering avgøres av følgende tiebreakprosedyre:

Trin 1: Med utgangspunkt i lagenes innbyrdes kamper dannes det en undergruppe hvor lagene rangeres etter antall poeng i disse kampene. 
Trin 2: Hvis det fortsatt er poenglikhet vil målforskjell i innbyrdes oppgjør være avgjørende.
Trin 3: Hvis det fortsatt er poenglikhet vil flest antall scorede mål i innbyrdes oppgjør være avgjørende.
Trin 4: Hvis det fortsatt er poenglikhet vil lagenes resultater mot det nærmeste, best plasserte laget uten for undergruppen tas med i beregningen. Det øverst rangerte laget vil i dette tilfellet være laget med det beste resultatet(1. poeng, 2. målforskjell, 3. antall scorede mål) imot det nærmeste, best plasserte laget.
Trin 5: Hvis det fortsatt er poenglikhet vil lagenes resultater mot det nærmeste, nest best plasserte laget uten for undergruppen tas med i beregningen.
Trin 6: Hvis det fortsatt er poenglikhet tas det sportslige hensyn og lagenes plasserinv vil avgjøres av deres plassering på IIHFs verdensranking forut for mesterskapet.

Prosedyre for overtid og straffeslag
Hvis en kamp ikke er avgjort etter ordinær spilletid skal det spilles en overtidsperiode, som vinnes når et av lagene scorer et mål («sudden death»). Alle overtidsperioder spilles med tre utespillere og en målvakt på hvert lag.

Lengden på overtidsperiodene er som følger:

 Gruppespillskamper: 5 minutters overtid etterfulgt av straffeslag
 Kvart-, semi- og bronsefinaler: 10 minutters overtid etterfulgt av straffeslag
 Finalen: 20 minutters overtidsperioder inntil et av lagene scorer et mål

Dersom kampen i gruppespillet, kvart-, semi- og bronsefinaler forblir uavgjort etter overtidsperioden skal kampen avgjøres med en straffeslagskonkurranse («Shootout», SO eller «Game Winning Shot», GWS). Fem forskjellige spillere fra hvert lag skiftes til å skyte inntil et avgjørende mål scores. Hvis det fortsatt står likt etter de fem forsøkene fortsetter straffeslagskonkurransen i omvendt rekkefølge og en spiller fra hvert lag skiftes til å skyte et enkelt, avgjørende straffeslag. Straffeslagskonkurransen fortsetter dermed med sudden death-format, hvor en spiller fra hvert lag slår straffeslag inntil en vinner er kåret. De samme eller nye spillere kan utvelges til de avgjørende straffeslagene. Alle spillerne som er oppført på matchprotokollen tillates å ta straffeslag, bortsett fra spillere som soner straffer som ikke er ferdig sonet eller spillere som er idømt liten disiplinærstraff eller matchstraff under kampen.

Seeding

Seedingen i den innledende runden er basert på landenes plassering på IIHF verdensrankingen for 2021 (markert i parentes). Seedingen ble offentliggjort den 1. september 2021. Sverige (9) erstattet ROC (4). Ettersom at ROC skulle ha spilt i gruppe A ble Japan (6) flyttet over fra den andre gruppen.

Dommere
IIHF utnevnte 10 dommere og 11 linjedommere til å dømme kampene under turneringen.

Tropper

Alle ti deltakende lag, gjennom en bekreftelse fra deres respektive nasjonale forbund, skulle levere en liste over lagoppsett ved det første turneringsdirektoratsmøtet. Minimum er 15 utespillere og to målvakter og maskimum er 22 utespillere og tre målvakter.

Ved det første direktoratmøtet skulle lagene ha navngitt minimumsantallet av 15 utespillere (løpere og backer) og to målvakter. Spillerne skulle være tilstede i arenaen når direktoratmøtet ble avholdt. Andre spillere (opp til de maksimale 20 + 3) skulle innberettes til spillerkontroll to timer før enhver kampstart i turneringen. Spillere kunne tilføyes troppen gjennom hele turneringen inntil troppen var fulltallig.

Under en kamp kunne laget ha 20 spillere og 2 målvakter i spill, og disse skulle være registrert på det offisielle lagkortet. En reservemålvakt kunne stå standby hvis en av de to startende målvaktene ikke lenger kunne spille.

Gruppespill
Gruppene ble først offentliggjort den 1. september 2021. Den 17. juni 2022 ble kampprogrammet offentliggjort.

Alle klokkeslett er gitt i lokal tid UTC+02.00.

Gruppe A

Gruppe B

Sluttspill
Alle klokkeslett er gitt i lokal tid UTC+02.00.

Rangering etter gruppespill

De fire best rangerte lagene i hver gruppe gikk videre til kvartfinalen. Alle lagene som avanserte fra gruppespillet vil bli rangert på grunnlag av følgende kriterier: 1) posisjon i gruppen, 2) antall poeng, 3) målforskjell, 4) antall scorede mål, 5) rangering før VM. Danmark skulle som vertsnasjon spille den sene kvartfinalen i Herning hvis de avanserte til kvartfinalen, ellers skulle A1 spille den sene kvartfinalen i Herning. Lagene som avanserte fra kvartfinalene ble omseedet der det høyest rangerte gjenværende laget møtte det lavest rangerte gjenværende laget. Danmark ville som vertsnasjon spille den tidlige semifinalen hvis de avanserte til semfinalen, ellers tilfalt denne retten til det høyest rangerte laget.

Utslagstablå

Kvartfinaler

Playoff om 5. til 8. plass

Semifinaler

Kamp om 5. plass

Bronsefinale

Finale

Sluttplassering
Turneringens sluttplassering ifølge IIHF:

Prisutdeling

Direktoratets prisutdeling 
Følgende spillere ble kåret til turneringens beste målvakt, forsvarsspiller (back) og løper av IIHFs direktorat:

Allstar-lag og MVP 
Turneringens allstar-lag og mest verdifulle spiller (MVP) ble stemt frem av internasjonale medier ved avslutningen av turneringen. Følgende spillere ble stemt frem:

Statistikk

Toppscorere

Kilde: IIHF.com

Hat-tricks

Beste målvakter
De fem beste målmaktene som har spilt 40 % eller mer av lagets totale spilleminutter.

Kilde: IIHF.com

Målvakter med shutouts («holdt nullen»)

Special teams (over- og undertallsspill)

Scoringseffektivitet

Utvisninger

Se også
VM i ishockey for kvinner 2022
VM i ishockey for kvinner 2022 (1. divisjon)
VM i ishockey for kvinner 2022 (2. divisjon)
VM i ishockey for kvinner 2022 (3. divisjon)
VM i ishockey for menn 2022
VM i ishockey for menn 2022 (1. divisjon)
VM i ishockey for menn 2022 (2. divisjon)
VM i ishockey for menn 2022 (3. divisjon)
VM i ishockey for menn 2022 (4. divisjon)

Referanser

Eksterne lenker 
 
 

Ishockey i 2022
Ishockeyturneringer i Danmark
Internasjonale mesterskap i 2022
Internasjonale mesterskap i Danmark
Sport i Frederikshavn
Sport i Herning